මේ නිසා ඔවුන් ජගත් සංවිධාන සාම සාධක මෙහෙයුම්වලින් ඉවත් කරන ලෙස එම ව්‍යාපෘතිය ජගත් සංවිධානයෙන් ඉල්ලා තිබෙනවා.කෙසේ නමුත්, ඊයේ පැවති මාධ්‍ය හමුවේදී මාලි රාජ්‍යයේ ශ්‍රී ලංකා සාම සාධක භට පිරිසේ අණ දෙන නිලධාරී ලූතිනන් කර්නල් කළණ අමුණුපුර සම්බන්ධයෙන් එල්ල වී ඇති චෝදනා පිළිබදව ජගත් මහලේකම්වරයාගේ ප්‍රකාශකයා අදහස් දැක්වීමෙන් වැළකී සිටියා.තමන්ට ලද තොරතුරු අනුව ඔහු සාම සාධක භට ඛණ්ඩයෙන් ඉවත් කිරීමේ තීරණයට එළඹුණු බවත්, ඒ සඳහා වෙනත් නිලධාරියෙකු යෙදවීමේ වගකීම ශ්‍රී ලංකාවට පැවරෙන බවත්, ඔහු වැඩිදුරටත් සඳහන් කළා.මේ පිළිබදව අප කළ විමසීමකදී යුද හමුදා මාධ්‍ය ප්‍රකාශක, බ්‍රිගේඩියර් සුමිත් අතපත්තු ප්‍රකාශ කළේ ජගත් සංවිධානයේ ඉල්ලීමට ගරු කිරීමක් ලෙස අදාළ නිලධාරියා ඉවත් කර ගැනීමට පියවර ගැනෙන බවයි.